ຈະເປີດໃຫ້ປະຊາຊົນ ໄປຢ້ຽມຄຳນັບເທື່ອສຸດທ້າຍ ສົບມື້ລາງ ສະມາຊິກສະພາສູງ ເອັດເວີຣ໌ດ ເຄນເນດີ້
ຂ່າວສຳຄັນອື່ນໆ: ກຸ່ມປົກປ້ອງສິດທິມະນຸດກຸ່ມນຶ່ງ ຢາກໃຫ້ສ້າງຕັ້ງ ສານສະຫະປະຊາຊາດ ທີ່ຕີມໍຕາເວັນອອກ; ເກົາຫລີໃຕ້ ກົດດັນໃຫ້ເກົາຫລີ ເພື່ອໃຫ້ຄອບຄົ
ພິທີສົ່ງສະການ ມື້ ລາງສະມາຊິກ ສະພາສູງສະຫະຣັດ EDWARD KENNEDY ເລີ້ມຂຶ້ນໃນວັນພະຫັດມື້ນີ້ ທີ່ຣັດ MASSACHUSETTS ສະມາຊິກສະພາສູງສັງ ກັດພັກເດໂມແຄຣັທ ທ່ານນີ້ ໄດ້ເຖິງແກ່ ມໍຣະ ນະກັມ ໃນວັນອັງຄານຜ່ານມາຮວມອາຍຸ 77 ປີ ຫລັງຈາກໄດ້ຕໍ່ສູ້ ກັບມະເຮັງໃນສມອງ ມາ ເປັນເວລາດົນນານ ຄອບຄົວKENNEDY ຈະເປັນຜູ້ນຳພາສົບ ຂອງສະມາຊິກສະພາສູງ ຈາກເຮືອນຂອງທ່ານ ທີ່ເມືອງHYANNIS PORT ໄປຍັງນະຄອນບອສຕັນ ບ່ອນທີ່ສົບ ຂອງທ່ານ ຈະຖືກນຳໄປດອຍໄວ້ທີ່ຫໍສະມຸດ ຊຶ່ງໄດ້ຕັ້ງຊື່ຕາມ ຜູ້ເປັນອ້າຍຂອງທ່ານ ຄືປະ ທານາທິບໍດີ JOHN F KENNEDY ທີ່ຖືກລອບສັງຫານນັ້ນ ຈະມີການ ອະນຸຍາດໃຫ້ ປະຊາຊົນໄປຢ້ຽມຄຳນັບສົບ ຂອງທ່ານ ຈົນຮອດຕອນແລງ ວັນສຸກມື້ອື່ນ ຊຶ່ງຈະມີການ ຈັດພິທີໄວ້ອາລັຍ ສຳລັບຍາດພີ່ນ້ອງ ຄອບຄົວຂຶ້ນ ໃນມື້ວັນເສົາ ສົບຂອງທ່ານຈະຖືກສົ່ງໄປຍັງໂບດໃຫຍ່ ທີ່ນະຄອນບອສຕັນ ບ່ອນທີ່ປະທານາທິບໍດີ BARACK OBAMAຈະໄດ້ກ່າວ ຄຳສະດຸດີ ໃນລະຫວ່າງ ການປະກອບພິທີ ທາງສາສນາທີ່ນັ້ນ ອົງການນິຣະໂທດກັມສາກົນ ຫຼື AMNESTY INTERNATIONAL ແນະນຳ ໃຫ້ສະພາຄວາມໝັ້ນຄົງ ຂອງອົງການ ສະຫະປະ ຊາຊາດຈັດຕັ້ງສານ ອາຊຍາກັມນາໆ ຊາດຂຶ້ນທີ່ຕີມໍຕາເວັນອອກ ເພື່ອສືບສວນເບິ່ງ ການລ່ວງ ລະເມີດສິດທິ ໃນສມັຍພາຍໃຕ້ການປົກ ຄອງ ຂອງອິນໂດເນເຊັຽ ກຸ່ມປົກປ້ອງ ສິດທິມະນຸດກຸ່ມນີ້ໄດ້ທຳການຮຽກຮ້ອງ ໃນລາຍງານສະ ບັບນຶ່ງ ທີ່ນຳອອກເຜີຍແຜ່ ໃນມື້ວານນີ້ ຂະນະທີ່ຕີມໍຕາເວັນອອກ ພວມກະກຽມ ທີ່ຈະ ສເລີມສລອງ ການໄດ້ຮັບເອກກະຣາດເປັນເວລານຶ່ງທົສວັດ ຈາກອິນໂດເນເຊັຽ ອົງການນິຣະໂທດກັມສາກົນ ກ່າວວ່າບໍ່ໄດ້ມີການນຳເອົາ ພວກທີ່ໄດ້ກໍ່ໂທດກັມເຫລົ່ານີ້ ມາຮັບຜິດຊອບຢ່າງເໝາະສົມ ແລະວັທນະທັມ ໃນການບໍ່ລົງໂທດ ພວກທີ່ກະທຳຜິດຍັງສືບຕໍ່ຫລອກຫລອນ ປະຊາຊົນ ຢູ່ໃນປະເທດດັ່ງກ່າວ ຢູ່ຕໍ່ມາ ອິນໂດເນເຊັຽໄດ້ບຸກເຂົ້າໄປ ແລະຢຶດເອົາ ຕີມໍຕາເວັນອອກ ຊຶ່ງເປັນອານານິຄົມນ້ອຍໆ ຂອງປອກຕຸຍກາລໃນປີ 1975 ເກົາຫລີໃຕ້ຮຽກຮ້ອງໃຫ້ເກົາຫລີເໜືອ ອະນຸຍາດໃຫ້ ບັນດາຄອບຄົວທີ່ໄດ້ພັດພາກ ຈາກກັນມາໄດ້ 50 ປີແລ້ວນັ້ນ ມີໂອກາດໄດ້ ພົບປະກັນ ແບບສມ່ຳສເມີ ໃນການເຈຣະຈາ ຫາຣື ລະຫວ່າງສະພາກາແດງ ຂອງເກົາຫລີ ເໜືອ ແລະເກົາຫລີໃຕ້ໃນວັນພະຫັດມື້ນີ້ ເຈົ້າໜ້າທີ່ ຂອງເກົາຫລີໃຕ້ ໄດ້ຮຽກຮ້ອງ ໃຫ້ ຜູ້ຕາງໜ້າຂອງເກົາຫລີເໜືອ ບໍ່ໃຫ້ເອົາເຣື່ອງ ການພົບພໍ້ ຂອງຄອບຄົວທີ່ໄດ້ພັດພາກ ຈາກກັນນັ້ນ ເປັນເຫດການ ພຽງຄັ້ງດຽວ ຜູ້ຕາງໜ້າ ຂອງທັງສອງຝ່າຍກຳລັງປະຊຸມກັນ ທີ່ພູ KUMGANG ບ່ອນຕາກອາກາດ ໃນເກົາຫລີເໜືອ ແລະປາກົດວ່າກຳລັງທຳຄວາມກ້າວໜ້າ ໄປສູ່ການຕົກລົງ ຊຶ່ງຢ່າງນ້ອຍ ກໍຈະມີການຈັດໃຫ້ມີການພົບພໍ້ກັນ ຂອງຄອບຄົວ ທີ່ພັດພາກຈາກກັນ ພາຍໃນທ້າຍປີນີ້ ປະທານາທິ ບໍດີໃຕ້ຫວັນ ໄດ້ຕົກລົງ ທີ່ຈະອະນຸຍາດໃຫ້ ອົງ ດາໄລລາມະຜູ້ນຳທາງດ້ານຈິດໃຈ ຂອງຊາວທິ ເບດທີ່ລີ້ພັຍຢູ່ໃນຕ່າງປະເທດ ເດີນທາງໄປຢ້ຽມ ຢາມເກາະໃຕ້ຫວັນ ຊຶ່ງເປັນການເຄື່ອນໄຫວ ທີ່ອາດຈະສ້າງ ຄວາມໂກດແຄ້ນໃຫ້ແກ່ຈີນກໍໄດ້ ໃນລະຫວ່າງ ການເດີນທາງ ໄປຢ້ຽມຢາມ ເຂດເມືອງ NANTUໃນວັນພະຫັດມື້ນີ້ ທ່ານ MA YING JEOU ກ່າວວ່າ ທ່ານໄດ້ໃຫ້ການ ອະນຸມັດກ່ຽວກັບການນິມົນ ຫລືເຊື້ອເຊີນ ໃຫ້ອົງດາໄລ ລາມະ ສະເດັດໄປປະພາດ ບັນດາສະມາຊິກ ຂອງພັກປະຊາທິປະໄຕກ້າວໜ້າ ຊຶ່ງເປັນພັກຝ່າຍຄ້ານ ໄດ້ເຊື້ອເຊີນໃຫ້ອົງດາໄລ ລາມະ ສະເດັດປະພາດ ເຂດພາກໃຕ້ ຂອງເກາະໃຕ້ຫວັນ ທີ່ໄດ້ປະສົບຄວາມເສັຽຫາຍຮ້າຍແຮງ ຈາກໄຕ້ຝຸ່ນມໍຣະກົດ ພັກດັ່ງກ່າວ ໄດ້ຕຳໜິຕິຕຽນຣັຖບານຂອງທ່ານ MA ທີ່ໄດ້ຮັບມື ແບບບໍ່ທັນທ່ວງທີ ກັບໄຕ້ຝຸ່ນມໍຣະກົດຊຶ່ງເຮັດໃຫ້ ມີຜູ້ເສັຽຊີວິດ ເກືອບ 700 ຄົນ ໃນຕົ້ນເດືອນນີ້ ປະທານາທິບໍດີໃຕ້ຫວັນ ໄດ້ປະຕິເສດ ຕໍ່ການຮ້ອງຂໍ ຂອງອົງດາໄລ ລາມະທີ່ຢາກສະເດັດ ປະພາດໃຕ້ຫວັນ ໃນປີກາຍນີ້ ສະມາຊິກສະພາສູງ JIM WEBB ຂອງສະຫະຣັດ ໄດ້ຮຽກຮ້ອງໃຫ້ພັກຝ່າຍຄ້ານທີ່ໃຫຍ່ທີ່ສຸດ ໃນມຽນມາເຂົ້າຮ່ວມ ການເລືອກຕັ້ງ ໃນປີໜ້າເພື່ອຊ່ອຍນຳເອົາ ປະ ຊາທິປະໄຕ ກັບຄືນໄປສູ່ມຽນມາທີ່ປົກຄອງໂດຍ ຣັຖບານທະຫານ ທ່ານ WEBB ກ່າວວ່າ ພັກສັນນິບາດແຫ່ງຊາດ ເພື່ອປະຊາທິປະໄຕ ຄວນພິຈາຣະນາເບິ່ງຄວາມໄດ້ປຽບ ໃນການ ເຂົ້າຮ່ວມ ການເລືອກຕັ້ງ ໃນຖານະທີ່ເປັນ ພາກສ່ວນນຶ່ງຂອງຍຸທສາດ ທາງດ້ານການ ເມືອງ ໄລຍະຍາວ ພວກຜູ້ນຳ ຣັຖບານທະຫານມຽນມາ ໄດ້ກັກຂັງຜູ້ນຳພັກສັນນິບາດແຫ່ງຊາດ ເພື່ອປະຊາທິປະໄຕ ທ່ານນາງ ອອງຊານ ຊູຈີ ເປັນເວລາ 14ປີ ໃນໄລຍະ 20 ປີຜ່ານມາ ແລະໄດ້ປະຕິເສດ ບໍ່ຍອມຮັບຮູ້ ໄຊຊະນະຂອງທ່ານນາງໃນການເລືອກຕັ້ງປີ 1990 ພັກຝ່າຍຄ້ານ ໄດ້ປະນາມແຜນການ ຂອງຣັຖບານທະຫານທີ່ຈະຈັດໃຫ້ມີ ການເລືອກຕັ້ງ ໃນປີ 2010 ນີ້ວ່າ ເປັນແຜນການ ຫລອກລວງ ພວກຕຳໜິຕິຕຽນ ກ່າວວ່າ ຣະບົບການເລືອກຕັ້ງ ທີ່ໄດ້ມີການນຳສເນີນັ້ນ ຈະເຮັດໃຫ້ພວກຜູ້ນຳຣັຖບານ ທະຫານມຽນມາ ສາມາດສືບຕໍ່ກ ານຄອບງຳ ທາງດ້ານການເມືອງໃນປະເທດດັ່ງກ່າວ ເຈົ້າໜ້າທີ່ອົງການນາໂຕ້ແລະ ອັຟການິສຖານ ກ່າວວ່າ ເຮືອບິນເຮຣີຄອບເຕີ້ ຂອງສະຫະຣັດໄດ້ໂຈມຕີ ສູນກາງການແພດ ແຫ່ງນຶ່ງ ໃນແຂວງ PAKTIKA ທາງພາກຕາ ເວັນອອກຂອງອັຟການິສຖານ ໃນວັນພຸດວານ ນີ້ ຫຼັງຈາກພວກຫົວຮຸນແຮງທາລີບານ ໄດ້ບຸກ ໂຈມຕີສະຖານທີ່ດັ່ງກ່າວ ເຈົ້າໜ້າທີ່ ກ່າວໃນ ມື້ນີ້ວ່າ ພວກຫົວຮຸນແຮງ ອັຟການິສຖານໄດ້ນຳ ເອົາຜູ້ບັນຊາການ ທາລີບານຄົນນຶ່ງ ທີ່ໄດ້ຮັບບາດເຈັບ ໄປຍັງສູນກາງການແພດດັ່ງກ່າວ ໃນມື້ວານນີ້ ເຮືອບິນເຮຣີຄອບເຕີ້ ໄດ້ໃຫ້ການສນັບສນຸນຕໍ່ກຳລັງປະສົມ ທີ່ພວມທຳການສູ້ຣົບ ກັບພວກນັກຣົບ ທາລີບານ ທາງພາກພື້ນດິນ ເຈົ້າໜ້າທີ່ເວົ້າວ່າ ມີພວກຫົວຮຸນແຮງ 12 ຄົນ ໄດ້ຖືກຂ້າຕາຍ ແລະຜູ້ສົງສັຍວ່າເປັນກະບົດ 7 ຄົນ ຮວມທັງຜູ້ບັນຊາການ ທີ່ໄດ້ຮັບບາດເຈັບນັ້ນໄດ້ຖືກເຈົ້າໜ້າທີ່ຈັບ ເຈົ້າໜ້າທີ່ທ້ອງຖິ່ນ ກ່າວວ່າ ກຳລັງປະສົມໄດ້ບຸກເຂົ້າໄປຊ່ອຍ ພະນັກງານ ສູນກາງການແພດ ແລະມີຍາມ ປະຈຳໂຮງໝໍຄົນນຶ່ງໄດ້ຮັບບາດເຈັບ ບໍ່ເທົ່າໃດຊົ່ວໂມງຕໍ່ມາ ອົງການນາໂຕ້ກ່າວວ່າ ມີທະຫານສະຫະຣັດ2 ຄົນ ໄດ້ເສັຽຊີວິດ ຜູ້ນຶ່ງໃນເຂດພາກໃຕ້ ແລະອີກຄົນນຶ່ງ ໃນການໂຈມຕີຂອງພວກຫົວຮຸນແຮງ ໃນເຂດພາກຕາເວັນອອກ ຂອງອັຟການິສຖານ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ